
METODOLOGIA
de închiriere a spaţiilor în clădirea CERC realizată prin proiectul "Centrul Regional de Competențe și Dezvoltare a Furnizorilor în Sectorul Automotive" - CERC, cod SMIS 39375

Art. 1) Prezentare generală

a) Misiune, viziune şi obiective asociate ”Centrului Regional de Competenţe şi Dezvoltare a Furnizorilor în Sectorul Automotive”- CERC:
Viziune:

Regiunea Vest – motor al dezvoltării sectorului automotive la nivelul întregii ţări.

Misiune:

Încurajarea investiiţiilor în sectorul automotive pentru susţinerea dezvoltării durabile a Polului de creştere Timişoara, astfel încât sectorul automotive să producă un impact economic semnificativ la nivelul Regiunii Vest.

CERC îşi propune să consolideze unul dintre principalele atuuri ale Polului de creştere Timişoara, şi anume caracterul inovativ, printr-o contribuţie substanţială în domeniul cercetării fundamentale şi aplicative, perfect adaptată tendinţelor de evoluţie ale Uniunii Europene.

Creşterea rezonanţei internaţionale a Polului este cu atât mai importantă cu cât

Timişoara se află într-o regiune transfrontalieră al cărei centru de polarizare tradiţională a fost şi faţă de care oraşul şi zona sa de influenţă trebuie să îşi consolideze funcţia de loc central, de furnizor de servicii cu valoare adăugată mare, generator de modele economice performante, demne de urmat.

Obiective:

Obiectivul strategic al CERC îl reprezintă obţinerea statutului de reper naţional şi în

cadrul euroregiunii DKMT în domeniul inovării şi transferului de know-how pentru sectorul automotive.

Obiectivul pe termen mediu al CERC este reprezentat de atragerea şi menţinerea unui număr cât mai mare de utilizatori ai structurii de sprijinire a afacerilor pentru atingerea sustenabilităţii sale financiare.

Obiectivul pe termen scurt este crearea unui centru functional de competenţe şi dezvoltare a furnizorilor cu 3 componente integrate: academie de training în sectorul automotive, portofoliu de consultanţă pentru furnizorii din sector şi laborator pentru utilizarea colaborativă de echipamente specializate.

Obiectivele specifice

Implementarea unui pachet de servicii și a unor programe de training in beneficiul intreprinderilor din sectorul automotive;

Cresterea numarului și a competențelor furnizorilor locali și regionali din domeniul construcții de mașini/automotive;

Valorificarea și adaptarea potentialului de training și formare al univerșitatilor in domeniul construcții de mașini/automotive la nevoile intreprinderilor;

Implementarea de servicii cu valoare adaugata in beneficiul intreprinderilor din sector;

Instruiri de specializare pentru optimizarea proceselor de productie și imbunatatirea calitatii, utile firmelor mici și mijlocii cat și firmelor mari, inclușiv multinationale;

Sprijinirea firmelor mici și mijlocii prin oferirea de servicii de prelucrari pe mașinile cu comenzi numerice sau de injectie mase plastice pentru acoperirea acestor procese in cazul in care IMM-ul are nevoie pentru preluarea unei comenzi mai complexe sau pentru realizarea de prototipuri.

b) Serviciile oferite firmelor găzduite:

A. Închirierea de spaţii pentru desfăşurarea activităţii

B. Asigurarea accesului la utilităţi:

[image: image3.jpg]CENTRUL REGIONAL DE COMPETENTE
SI DEZVOLTARE A FURNIZORILOR
N SECTORUL AUTOMOTIVE





– sub forma grupurilor sanitare comune;

C. Servicii de secretariat:

a) Organizare acces săli de şedinţă;

b) Recepţie şi direcţionare clienţi.

D. Organizarea de cursuri de formare profesională

E. Servicii de prototipare şi realizarea de serie mică

a. Prototipare - folosirea facilităţilor şi echipamentelor performante ale centrului pentru realizarea de prototipuri (infrastructura informatica împreună cu software licenţiat cad şi maşinile cu comandă numerică pentru executarea de prototipuri).

b. Serie mică - folosirea echipamentelor performante ale centrului pentru realizarea de componente în serie mică (volum mic / complexitate mare).

F. Servicii de testare şi măsurare însoţite de cerficare de produs

a. Testare;

b. Măsurare;

c. Certificare produs

Serviciile de certificare nu vor fi prestate în mod direct de Municipiul Timișoara ci vor fi externalizate până la acreditarea laboratorului.

G. Marketing şi promovare

a. Moderarea şi extinderea reţelei de cluster în industria auto a Regiunii Vest b. Organizarea de evenimente

c. Acces la expoziţii şi conferinţe organizate în cadrul infrastructurii de afaceri, dar şi în exterior.
Art. 2) Criterii de eligibilitate

· Solicitare scrisă adresată directorului CERC.
· Sediul social sau punctul delucru al chiriașului va fi locat în structură.
· Obligativitatea de a menţine numărul de angajaţi cu care intră în infrastructură şi de a mai angaja minim două persoane.
· Să dețină minim un cod CAEN activ, aferent activităților automotive, definite la Art. 3) Activități eligibile.
· Să facă parte din categoria IMM.
Art. 3) Activități eligibile

Beneficiarii de bază ai infrastructurii de afaceri sunt firme care activează în domeniul automotive.

Coduri CAEN Rev 2

· Secțiunea C - Industria prelucrătoare, Diviziunilor 22, 23, 26-29 
· Secțiunea J - Informații și comunicații, Diviziunile 62, 63.

· Secțiunea M - Activităţi profesionale, ştiinţifice şi tehnice, Diviziunile 71, 72,74.

Art. 4) Acte necesare

· Cerere tip (Anexa 1);

· Angajament de realizare a locurilor de muncă (Anexa 2);

· Copie după cartea de identitate a administratorului/împuternicit;

· Copie după certificatul de înregistrare la ONRC;

· Certificat constatator în termen de valabilitate;

· Acte doveditoare privind numărul de angajați;

· Ultimul bilanț contabil, dacă există.

Art. 5) Evaluarea dosarelor

Dosarele depuse se analizează și se evaluează continuu de către echipa de management a CERC, formată din Director, Responsabil Administrativ și Responsabil Marketing. Termenul pentru transmiterea răspunsului în urma procesului de evaluare este de maxim 30 de zile, iar rezoluția se comunică în scris.

În cazul în care va exista un număr insuficient de birouri raportat la numărul cererilor depuse, vor avea prioritate:

· IMM înființate cu cel mult 2 ani înainte de data depunerii cererii de intrare în structura de afaceri;

· firmele care își asumă că vor angaja numărul cel mai mare de persoane.

Art. 6) Avantajele firmelor din cadrul CERC

Gratuitate la:

· conferințele, evenimentele, expozițiile organizate de către CERC; accesarea echipamentelor de birotică aflate în sala E2 accesul la sala de ședințe

· acces la spațiile închiriate în afara orelor de lucru (pe baza unei programări)

Alte avantaje:

· 50% reducere la cursurile de perfecționare organizate de către CERC

· 50 % reducere la închirierea sălilor de seminar, expoziții și conferințe.

· 50% reducere din tariful perceput pentru serviciile oferite de CERC

Art. 7) Închirierea de spaţii pentru desfăşurarea activităţii

7 locuri de câte 4,2 mp fiecare, tip open-space, din imobilul situat în Timișoara, strada Paul Morand 15, Corpul 1, Etaj 1, Sala E2 - Birou, identificate cu E2/1, E2/2, E2/3, E2/4, E2/5, E2/6, E2/7

Tarif lunar închiriere loc: 5 lei/mp pentru o perioadă de 6 luni începând cu 01.08.2020, ulterior fiind percepute tarifele inițiale de  100,04  (23,82 lei/lună pe 1 mp), care se va majora la începutul fiecărui an cu rata inflației, conform Institutului Național de Statistică. Tariful se va aplica strict firmelor din categoria IMM-urilor, care fac parte din categoria Număr de firme locate în cadrul structurii de sprijin, indicator asumat prin proiectul de finanțare.
Firmele aflate în cadrul CERC nu pot da în folosința gratuit, sau subînchiria spațiile primite.

Prețurile de închiriere a sălilor de seminar, conferințe a spațiului de expoziții pentru firmele din exteriorul CERC vor fi următoarele:

· Tariful de închiriere al sălii de conferinţă (pentru 50 persoane) – 311,4 lei/zi;

· Tariful de închiriere al sălilor de seminar (pentru 25 persoane) pentru exterior – 207,6 lei/zi;

· Tariful de închiriere al spaţiului de expoziţie din foaier pentru exterior – 103,8 lei/zi;
Art. 8) Condiții de menținere a spațiilor

Pentru a menține birourile primite în chirie în incinta CERC firmele trebuie să:

· respecte regulamentul de ordine interioară

· să mențină numarul de locuri de muncă și să mai angajeze minim două persoane, în termen de 6 luni de la închiriere.

· prezinte bianual un raport de activitate și bilanțul contabil;

Aceste condiții vor fi incluse în contractul de închiriere.


